கேள்வி: ஈரசிட்டைல் பெராக்சைடு - வரலாறு பற்றி தகவல் சொல்.
பதில்: 1858 ஆம் ஆண்டு பெஞ்சமின் கோலின்சு புரோதி என்பவரால் ஈரசிட்டைல் பெராக்சைடு கண்டுபிடிக்கப்பட்டது. உறைந்த அசிட்டிக் அமிலத்தை நீரற்ற ஈரெத்தில் ஈதரில் கரைந்த பேரியம் பெராக்சைடுடன் வினைபுரியச் செய்து படிப்படியாக ஈரசிட்டைல் பெராக்சைடை இவர் தயாரித்தார்.
கேள்வி: ஈரசிட்டைல் பெராக்சைடு - தயாரிப்பு பற்றி தகவல் சொல்.
பதில்: ஐதரசன் பெராக்சைடு மிகையளவு அசிட்டிக் நீரிலி சேர்த்து வினைப்படுத்தி ஈரசிட்டைல் பெராக்சைடு தயாரிக்கப்படுகிறது. பெர் அசிட்டிக் அமிலம் இங்கு ஓர் இடைநிலையாகும்.
கேள்வி: ஈரசிட்டைல் பெராக்சைடு - பாதுகாப்பு குறித்து விரிவாக சொல்லுங்கள்.
பதில்: அதிர்ச்சி உணரியான ஈரசிட்டைல் பெராக்சைடு ஒரு வெடிபொருளாகும். the O-O பிணைப்பால் ஓர் ஆக்சிசனேற்றியாகவும், C-C மற்றும் C-H பிணைப்புகளால் ஓர் ஒடுக்கும் முகவராகவும் இது செயல்படுகிறது. ஈரசிட்டைல் பெராக்சைடு கரைசலின் செறிவு 70 சதவீதத்தை விட அதிகமாக இருந்தால், அமெரிக்க தொழில்சார் பாதுகாப்பு மற்றும் சுகாதார நிர்வாகத்திற்கான செயல்முறை பாதுகாப்பு மேலாண்மைக்கான வரம்பு அளவு 5,000 பவுண்டு (2,300 கிலோ) என முறைப்படுத்தப்பட்டுள்ளது. தூயநிலை ஈரசிட்டைல் பெராக்சைடு வெடித்து சிதறியதாக செய்திகள் வந்துள்ளன. 25% கரைசலும் வெடிக்கும் திறனை கொண்டுள்ளது. படிக பெராக்சைடு குறிப்பாக அதிர்ச்சி உணர்திறன் மற்றும் அதிக வெடிப்பு அபாயம் கொண்டுள்ளது.
கேள்வி: ஈரசிட்டைல் பெராக்சைடு - உடல்நலத் தீங்குகள் குறித்து விரிவாக சொல்லுங்கள்.
பதில்: திரவத்துடன் தொடர்பு கொள்வது கண்கள் மற்றும் தோலில் எரிச்சலை ஏற்படுத்துகிறது. உட்கொண்டால், வாய் மற்றும் வயிற்றில் எரிச்சல் ஏற்படும்.